**ZMLUVA O DELO**

**uzatvorená podľa § 536 a nasl. Obchodného zákonníka**

**I.**

**ZMLUVNÉ STRANY**

**Názov: Malá Fatra** (Oblastná organizácia cestovného ruchu – nezisková organizácia)

Sídlo: Námestie Obetí Komunizmu 1, 011 31 Žilina

Zastúpený: Mgr. Peter Fiabáne, predseda predstavenstva

Bankové spojenie: VÚB, a.s.

IBAN: SK91 0200 0040 6848 7351

IČO: 42219574

DIČ: 2023424502

IČ DPH: Neplatca DPH

(ďalej len „**objednávateľ**“)

**Zhotoviteľ :**

Názov:

Adresa:

Právna forma:

Zastúpený:

IČO:

DIČ:

IČ DPH:

Zápis v obch. reg.:

Bankové spojenie:

IBAN:

 (ďalej len „**zhotoviteľ**“)

ďalej v texte zmluvy len ako „zhotoviteľ“.

**II.**

**PREDMET ZMLUVY**

1. Predmetom tejto zmluvy je záväzok:
	1. zhotoviteľa zhotoviť pre objednávateľa dielo v rozsahu podľa článku III. tejto zmluvy a odovzdať ho zhotovené v rozsahu a kvalite vymedzenej v tejto zmluve a v termínoch dohodnutých v čl. IV. tejto zmluvy,
	2. objednávateľa prevziať dielo bez vád a zaplatiť zhotoviteľovi cenu za dielo podľa čl. V. tejto zmluvy.
2. Zhotoviteľ sa zaväzuje dielo vykonať na svoje náklady a na svoje nebezpečenstvo v dojednanom termíne podľa pokynov objednávateľa, STN, všeobecne záväzných právnych predpisov a odovzdať ho objednávateľovi v termíne dohodnutom touto zmluvou.

**III.**

**DIELO**

1. Dielom podľa tejto zmluvy je :

**Obrúsenie a náter dreveného obkladu a podlahy na Vyhliadkovej veži Dubeň** v rozsahu podľa rozpočtu, ktorý tvorí prílohu č. 1 tejto zmluvy (ďalej aj len „dielo“).

1. Zhotoviteľ je povinný pri vykonávaní svojej činnosti spolupracovať s objednávateľom ako aj s príslušnými dotknutými orgánmi štátnej správy i samosprávy a s ostatnými dotknutými subjektmi a ich pripomienky zapracovať do diela.
2. Výsledky všetkých činností vykonaných podľa tejto zmluvy je zhotoviteľ povinný predložiť na odsúhlasenie objednávateľovi.
3. Riadnym odovzdaním diela je písomné potvrdenie objednávateľa o prevzatí diela (preberací protokol). Riadnym odovzdaním diela prechádza zároveň na objednávateľa nebezpečenstvo vzniku škody na diele. Za poškodenie alebo zničenie diela alebo jeho časti zodpovedá zhotoviteľ až do riadneho odovzdania diela objednávateľovi; zhotoviteľ takto zodpovedá aj počas omeškania s riadnym odovzdaním diela.

**IV.**

**TERMÍNY VYKONANIA DIELA**

1. Zmluvné strany sa dohodli, že zhotoviteľ zhotoví dielo v termíne do 30 dní od nadobudnutia účinnosti tejto zmluvy.
	1. Objednávateľ je oprávnený kedykoľvek nariadiť zhotoviteľovi prerušenie vykonávania diela. V prípade takéhoto prerušenia z dôvodu na strane objednávateľa, má zhotoviteľ právo na predĺženie termínu na dokončenie diela, a to o dobu zodpovedajúcu pozastaveniu vykonávania diela alebo jeho časti.

**V.**

**CENA ZA DIELO**

1. Cena za vykonanie diela v rozsahu čl. III. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách ako cena zmluvná, konečná, pevná a nemenná.
2. Zmluvné strany sa dohodli na cene za dielo v rozsahu čl. III. ods. 1 vo výške ................ EUR vrátane DPH.
3. V cene podľa čl. V. ods. 2 tejto zmluvy sú zahrnuté všetky náklady vynaložené zhotoviteľom v súvislosti s plnením predmetu tejto zmluvy s výnimkou naviac prác. Objednávateľ je oprávnený rozšíriť rozsah diela alebo požadovať akúkoľvek zmenu diela alebo akékoľvek jeho jednotlivej časti (tzv. naviacpráce) priamo súvisiace s dielom a za tým účelom je oprávnený dať zhotoviteľovi písomné pokyny na vykonanie, resp. nevykonanie takých prác. V prípade rozšírenia zmeny diela sú zmluvné strany povinné dohodnúť aj cenu a termín naviacprác. Zmluvné strany sa dohodli, že naviacpráce musia byť účtované samostatným daňovým dokladom.
4. Zmluvné strany sa dohodli a konštatujú, že cena diela výslovne predstavuje dohodnutú hodnotu všetkých plnení a záväzkov zhotoviteľa podľa tejto zmluvy, a že obsahuje všetky náklady spojené s riadnym vykonávaním diela a je platná počas celej doby vykonávania diela do jeho dokončenia. Zhotoviteľ týmto výslovne potvrdzuje a uznáva, že cena diela je záväzná a nezmeniteľná po celú dobu realizácie diela podľa tejto zmluvy a pre všetky práce vykonávané v rámci realizácie diela. Zhotoviteľ akceptuje, že akékoľvek práce s výnimkou podľa ods. 4 tohto článku zmluvy nebudú objednávateľom zaplatené a bude sa mať za to, že sú obsiahnuté v cene za dielo.

**VI.**

**PLATOBNÉ PODMIENKY**

1. Cena za dielo podľa čl. III. ods. 1 tejto zmluvy vo výške podľa čl. V ods. 2 tejto zmluvy je splatná po odovzdaní diela v spôsobom podľa čl. III ods. 4 tejto zmluvy.
2. Podkladom pre úhradu ceny za dielo bude faktúra zhotoviteľa.

Faktúra zhotoviteľa bude obsahovať tieto údaje:

* číslo faktúry,
* označenie Zhotoviteľa  a Objednávateľa s uvedením sídla, IČO, DIČ, IČ DPH,
* označenie banky a číslo účtu, konštantný a variabilný symbol,
* názov diela,
* fakturovanú sumu,
* dôvod fakturácie s odkazom na túto zmluvu,
* deň vystavenia a deň splatnosti faktúry, deň zdaniteľného plnenia,
* odtlačok pečiatky a podpis osoby oprávnenej k vystaveniu faktúry,
* všetky ostatné náležitosti požadované v zmysle všeobecne záväzných právnych predpisov týkajúcich sa DPH,
* údaje oboch Zmluvných strán o zápise v obchodnom registri.
* preberací protokol alebo dokument podľa čl. III ods. 4 tejto zmluvy.
1. Zmluvné strany sa dohodli na lehote splatnosti všetkých faktúr v dĺžke 30 dní od jej doručenia objednávateľovi. V prípade, že faktúra nebude obsahovať všetky údaje uvedené v odseku 2 tohto článku zmluvy, objednávateľ je oprávnený faktúru vrátiť a požadovať odstránenie nedostatkov. Zhotoviteľ je v takom prípade povinný vystaviť správnu faktúru, pričom dňom doručenia novej opravenej faktúry objednávateľovi začne plynúť nová 30 - dňová lehota splatnosti faktúry.

**VII.**

**ZODPOVEDNOSŤ ZA VADY**

1. Zhotoviteľ zodpovedá za vady, ktoré vznikli jeho činnosťou pri vykonávaní záväzkov z tejto zmluvy.
2. Zhotoviteľ zodpovedá za to, že dielo podľa čl. III. tejto zmluvy bude vykonané v rozsahu a kvalite
	1. vymedzenej v tejto zmluve, STN, všeobecne záväzných právnych predpisoch,
	2. zápisov z rokovaní, orgánu štátnej (verejnej) správy, samosprávy a iných dotknutých subjektov.
3. Zhotoviteľ zodpovedá za vady diela (jeho časti), ktoré má dielo v čase jeho odovzdania objednávateľovi. Dielo má vady, ak dielo a/alebo jeho časť alebo ktorákoľvek vec (vrátane jej súčastí alebo príslušenstva), právo alebo iná majetková hodnota, ktorá je súčasťou predmetu zmluvy, sa nehodia na účel určený v tejto zmluve alebo nezodpovedajú rozsahu a kvalite vymedzenej v tejto zmluve.
4. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a ak na ich nevhodnosť upozornil objednávateľa a ten na ich použití písomne trval.
5. V prípade, že zhotoviteľ neplní akékoľvek záväzky vyplývajúce z tejto zmluvy týkajúce sa vypracovania diela porušuje zmluvu podstatným spôsobom a objednávateľ má právo:
	1. požadovať odstránenie vád bez zbytočného odkladu a to :
		1. náhradným plnením bez vád, alebo
		2. dodaním chýbajúceho plnenia,
	2. odstúpiť od tejto zmluvy, ak
		1. omeškanie zhotoviteľa s plnením povinností trvá viac ako 15 dní oproti termínom uvedeným v čl. IV. ods. 1 tejto zmluvy, alebo
		2. dielo má vady, alebo
		3. zhotoviteľ písomne prehlásil, že dielo nevykoná,
6. Zhotoviteľ poskytuje na dielo záručnú dobu 24 mesiacov. Záručná doba začína plynúť odo dňa odovzdania a prevzatia diela bez vád a nedorobkov. V prípade, že objednávateľ prevezme dielo s vadami a nedorobkami, záručná doba na vady a nedorobky, ktoré boli zistené pri preberaní diela začína plynúť odo dňa odstránenia takto zistenej vady a nedorobku. Záručná doba na odstránenú vadu sa predlžuje o dobu od uplatnenia reklamácie do odstránenia vady Záručná doba však neplynie v čase, počas ktorého objednávateľ nemohol dielo užívať pre vady diela, za ktoré zodpovedá zhotoviteľ. Plynutie záručnej doby sa preruší dňom uplatnenia práva objednávateľa na odstránenie vád (dňom doručenia reklamácie zhotoviteľovi).
	* 1. Záručná doba sa vzťahuje na všetky vlastnosti diela určené zmluvou, všeobecne záväznými právnymi predpismi, zápismi z rokovaní, vyjadreniami príslušného stavebného úradu v stavebnom a kolaudačnom konaní, orgánu štátnej (verejnej) správy, samosprávy a príslušnými STN. Dielo musí byť zhotovené podľa podmienok určených touto zmluvou.
		2. Zhotoviteľ zodpovedá za to, že dielo je zhotovené v najvyššej kvalite, v súlade s touto zmluvou a že po dobu trvania záručnej doby bude mať vlastnosti dojednané v tejto zmluve, určené príslušnými STN, všeobecne záväznými právnymi predpismi, zápismi z rokovaní, vyjadreniami príslušného stavebného úradu v stavebnom a kolaudačnom konaní, orgánu štátnej (verejnej) správy, samosprávy a vlastnosti obvyklé potrebné vzhľadom na účel tejto zmluvy.
7. Dielo ani jeho časti nie je zhotoviteľ oprávnený poskytnúť iným osobám než objednávateľovi.

**VIII.**

**ZMLUVNÉ POKUTY**

1. V prípade omeškania objednávateľa s úhradou faktúry za dielo alebo jeho časť má zhotoviteľ právo na úrok z omeškania vo výške stanovenej zákonom.
2. V prípade omeškania zhotoviteľa s odovzdaním diela alebo jeho časti oproti termínom uvedeným v čl. IV. ods. 1 tejto zmluvy má objednávateľ právo požadovať zaplatenie zmluvnej pokuty vo výške 500 EUR za nedodržanie termínu zhotovenia diela uvedenú v čl. IV ods. 1 tejto zmluvy a  zároveň zmluvnú pokutu vo výške 50 EUR za každý deň omeškania počnúc prvým dňom omeškania zhotoviteľa.
3. V prípade porušenia akejkoľvek ďalšej povinnosti zhotoviteľa, okrem prípadu podľa ods. 2. tohto článku zmluvy, je objednávateľ oprávnený požadovať zaplatenie zmluvnej pokuty vo výške 50 EUR za každé jedno porušenie a deň trvania takéhoto porušenia.
4. Zaplatením zmluvnej pokuty podľa tejto zmluvy nie je dotknutý nárok na náhradu škody.

**IX.**

**ĎALŠIE DOJEDNANIA**

1. Objednávateľ sa zaväzuje zhotoviteľovi poskytnúť nevyhnutnú súčinnosť a potrebné východiskové podklady, ktorými objednávateľ disponuje a ktoré si zhotoviteľ od objednávateľa písomne vyžiada.
2. Objednávateľ sa zaväzuje poskytnúť zhotoviteľovi nevyhnutne potrebnú súčinnosť spočívajúcu najmä v umožnení vstupu do stavby, podaní informácií o technickom stave objektov a pod.
3. Zhotoviteľ je povinný pravidelne raz za 10 dní informovať objednávateľa o stave rozpracovaného diela.
4. Zhotoviteľ je povinný pri vypracovávaní diela postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ je povinný riadiť sa podkladmi objednávateľa a jeho pokynmi, pokiaľ sú dôvodné.
5. Zhotoviteľ je povinný predložiť pri podpise tejto zmluvy a kedykoľvek v priebehu plnenia záväzku podľa tejto zmluvy objednávateľovi platnú a účinnú poistnú zmluvu, ktorej predmetom je poistenie škôd spôsobených pri výkone povolania.
6. Vyhliadková veža bude v dobe realizácie diela uzatvorená pre verejnosť. Objednávateľ umiestni na všetky nástupné turistické trasy oznam o uzatvorení veže a takisto zverejní oznam o uzatvorení cez svoje komunikačné prostriedky (tlačová správa, sociálne siete atď.). Zhotoviteľ musí v dobe realizácie diela zabezpečiť zákaz vstupu na vežu a zákaz vstupu do vyhradeného priestoru vyhliadkovej veže podľa platnej legislatívy.

**X.**

**ZÁVEREČNÉ USTANOVENIA**

1. Táto Zmluva je vyhotovená v štyroch (4) rovnopisoch, z ktorých každý má platnosť originálu a každá Zmluvná strana obdrží po dvoch rovnopisoch. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v súlade s ustanovením § 47a Občianskeho zákonníka
2. Zmeny alebo doplnky tejto Zmluvy je možné robiť len v súlade so zákonom č. 343/2015 Z. z. o verejnom obstarávaní a to písomnými dodatkami zúčastnených strán vo forme očíslovaných dodatkov k tejto Zmluve.
3. Zmluvné strany spoločne vyhlasujú, že sú v plnom rozsahu oprávnené uzavrieť túto Zmluvu a plniť povinnosti a záväzky z nej vyplývajúce. Zároveň vyhlasujú, že osoba podpisujúca za ne túto Zmluvu je ich legitímnym štatutárnym orgánom oprávneným konať a podpisovať v ich mene, pričom funkcia tejto osoby ku dňu podpisu tejto Zmluvy trvá a nezanikla.
4. Táto Zmluva nahradzuje akékoľvek a všetky predchádzajúce ústne a/alebo písomné dohody medzi Zmluvnými stranami súvisiace s predmetom tejto Zmluvy a predstavuje úplnú a jedinú dohodu medzi Zmluvnými stranami o predmete tejto Zmluvy.
5. Objednávateľ je oprávnený jednostranne započítať splatnú aj nesplatnú pohľadávku Zhotoviteľa so splatnou a/alebo nesplatnou a/alebo pohľadávkou, ktoré má Objednávateľ voči Zhotoviteľovi a Zhotoviteľ k započítaniu predmetných pohľadávok týmto dáva Objednávateľovi svoj súhlas.
6. Zmluvné strany sa dohodli, že ktorákoľvek zmluvná strana môže postúpiť akékoľvek práva a povinnosti z tejto zmluvy na tretiu osobu len s predchádzajúcim písomným súhlasom druhej zmluvnej strany.
7. Zmluvné strany sa dohodli, že Zhotoviteľ nie je oprávnený bez predchádzajúceho písomného súhlasu Objednávateľa akúkoľvek splatnú a/alebo nesplatnú pohľadávku Zhotoviteľa voči Objednávateľovi vyplývajúcu z tejto Zmluvy a/alebo vzniknutú na základe tejto Zmluvy a/alebo akékoľvek právo a/alebo nárok:
	1. postúpiť na tretiu osobu (vrátane zabezpečovacieho postúpenia),
	2. zriadiť k tejto pohľadávke záložné právo a/alebo
	3. vykonať iný obdobný právny úkon.

Pre účely vylúčenia pochybností Zhotoviteľ je povinný pred realizovaním úkonu podľa tohto bodu Zmluvy požiadať Objednávateľa o udelenie písomného súhlasu s jeho vykonaním. Objednávateľ sa zaväzuje, že udelenie vyššie uvedeného súhlasu nebude z jeho strany bez vážneho dôvodu odpierané.

1. Zmluvné strany sa dohodli, že v prípade ak Zhotoviteľ poruší dojednanie podľa ods. 6 a 7 tohto článku Zmluvy, konanie Zhotoviteľa sa považuje za rozpor s dobrými mravmi a vykonaný právny úkon v zmysle ust. § 39 zákona č. 40/1964 Zb. Občianskeho zákonníka za absolútne neplatný.
2. V prípade, ak ktorékoľvek z ustanovení tejto Zmluvy je alebo sa stane neúplným, neplatným, neúčinným a/alebo nevykonateľným, nie sú tým dotknuté ostatné ustanovenia tejto Zmluvy, okrem prípadu, ak z jeho povahy, obsahu a/alebo okolností, za ktorých boli dohodnuté vyplýva, že ho nemožno oddeliť od ostatných ustanovení tejto Zmluvy. Zmluvné strany sa zaväzujú bez zbytočného odkladu, najneskôr do dvoch (2) dní odo dňa zistenia niektorej zo skutočností podľa predchádzajúcej vety nahradiť takéto ustanovenie takým úplným, platným, účinným a/alebo vykonateľným ustanovením, ktoré svojim účelom v maximálnej možnej miere zodpovedá účelu nahrádzaného ustanovenia.
3. Zmluvné strany potvrdzujú, že si túto Zmluvu pred jej podpisom prečítali a s jej obsahom súhlasia, že nebola uzavretá v tiesni ani za nápadne nevýhodných podmienok. Na dôkaz toho pripojujú svoje podpisy.
4. Prílohou tejto Zmluvy je:

 - Rozpočet

V Žiline, dňa \_\_\_\_.\_\_\_\_.2022 V \_\_\_\_\_\_\_\_\_\_\_\_\_, dňa\_\_\_\_.\_\_\_\_.2022

**Za Objednávateľa: Za Zhotoviteľa:**

.................................................…… .........................................................

**Malá Fatra**

Mgr. Peter Fiabáne

predseda predstavenstva